Alavetz, s'esdegaue a cantar romanças de mòros e mòres, ara lhocaria, e damb tanta gràcia, qu'es que passauen peth carrèr s'arturauen a escotar-lo; e tostemps, tant que cantaue, ère entornejat de gojats; e Luis, eth nere, calant es aurelhes entre es pòrtes, ère penjat dera musica deth virote, e aurie balhat un braç entà poder daurir era pòrta e escotar-lo mès a plaser: atau ei er aclinament que tien es neres a èster musicians.